
Описание на използваните съкращения:
[bookmark: _Hlk224805925][bookmark: _Hlk224809798]ПРОПП – Процедура за ред и оценка на проектни предложения
МИГ  – Местна инициативна група 
УС - Управителен съвет
ОС – Общо събрание
ИЕ – Изпълнителен екип
ВОМР –Водено от общностите местно развитие
СВОМР – Стратегия за Водено от общностите местно развитие
КППП - Комисия за подбор на проектни предложения
МЗХ - Министерство на земеделието и храните 
ДФЗ – Държавен фонд „Земеделие”
УО – Управляващ орган
[bookmark: _Hlk224807043]СПРЗСР – Стратегически план за развитие на земеделието в селските райони
ИСУН – Информационна система за управление и наблюдение на средствата от Европейския съюз 
ЦКЗ – Централно координационно звено
[bookmark: _Hlk224810362]ИГППП – Индикативен график на приемите на проектни предложения
[bookmark: _Hlk224807204]ПМС № 494 - Постановление на МС № 494 от 2024г. за определяне на правила за прилагане на подхода „Водено от общностите местно развитие“ за периода 2021-2027г.
ЗУСЕФСУ - Закона за управление на средствата от Европейските фондове при споделено управление

Въведение
[bookmark: _Hlk224806723][bookmark: _Hlk224807176][bookmark: _Hlk224806745]	Настоящата Процедура за ред и оценка на проектни предложения /ПРОПП/ по СВОМР на МИГ Сливница – Брезник е разработена във връзка с т.2 от Раздел I. Подбор на проектни предложения към стратегия за ВОМР с кандидати, различни от МИГ, ЧАСТ IV. ПРОЕКТИ, ФИНАНСИРАНИ СЪС СРЕДСТВА ОТ СТРАТЕГИЯТА ЗА ВОМР от Условията за изпълнение за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г., Раздел I Подбор на проекти към стратегия за ВОМР, финансирани от ЕЗФРСР и от ЕФМДРА, Глава четвърта 
ПОДБОР, ИЗПЪЛНЕНИЕ И МОНИТОРИНГ НА ПРОЕКТИ КЪМ СТРАТЕГИЯ ЗА ВОМР, ФИНАНСИРАНИ ОТ ЕЗФРСР И ОТ ЕФМДРА от Постановление на МС № 494 от 2024г. за определяне на правила за прилагане на подхода „Водено от общностите местно развитие“ за периода 2021-2027г.

Цели и предмет
МИГ Сливница - Брезник  ще прилага описаните ПРОПП,  в тяхната последователност за изпълнение на СВОМР при избора и финансирането на проектни предложения. 
Тези процедури уреждат взаимоотношенията между органите на МИГ във връзка с администриране процеса на оценка и подбор на проектни предложения.
ПРОПП по СВОМР на МИГ Сливница – Брезник са изцяло съобразени с:
1. Раздел I. Подбор на проектни предложения към стратегия за ВОМР с кандидати, различни от МИГ, ЧАСТ IV. ПРОЕКТИ, ФИНАНСИРАНИ СЪС СРЕДСТВА ОТ СТРАТЕГИЯТА ЗА ВОМР от Условията за изпълнение за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.;
2. Раздел I Подбор на проекти към стратегия за ВОМР, финансирани от ЕЗФРСР и от ЕФМДРА, Глава четвърта ПОДБОР, ИЗПЪЛНЕНИЕ И МОНИТОРИНГ НА ПРОЕКТИ КЪМ СТРАТЕГИЯ ЗА ВОМР, ФИНАНСИРАНИ ОТ ЕЗФРСР И ОТ ЕФМДРА от Постановление на МС № 494 от 2024г. за определяне на правила за прилагане на подхода „Водено от общностите местно развитие“ за периода 2021-2027г.
3. МИНИМАЛНИТЕ ИЗИСКВАНИЯ ЗА РАЗРАБОТВАНЕ НА РЕД ЗА ОЦЕНКА НА ПРОЕКТНИ ПРЕДЛОЖЕНИЯ, ФИНАНСИРАНИ ОТ СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023-2027 Г. ЗА КАНДИДАТИ РАЗЛИЧНИ ОТ МИГ, утвърдени със Заповед № РД 09-1052/24.11.2025г. на  Заместник министъра на земеделието и храните и Ръководител на УО на СПРЗСР 2023-2027г., 
като те целят да детайлизират всички конкретни отговорности за изпълнение на правомощията и функциите на органите на МИГ във връзка с процеса на оценка и подбор на проектни предложения по СВОМР, да представят всички стъпки и срокове за провеждане на изискваните по Условията за изпълнение по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ и  ПМС № 494  и дейности за прилагане на СВОМР и функциониране на МИГ.


Водещи принципи
Водещи принципи при планиране и прилагане на ПРОПП са: 
· Осигуряване на публичност и прозрачност на всички етапи от разработване на процедурите за подбор на проектни предложения до процеса на оценка и подбор на проектни предложения по СВОМР;
· Недопускане на дискриминация от всякакво естество;
· Обективност при оценката и подбора на проектни предложения към стратегията за ВОМР;
· Недопускане на конфликт на интереси; 
· Ясно разпределение на ролите и отговорностите. Координация и взаимодействие в процеса на подбор на проектни предложения между всички органи на МИГ;
· Вземането на решения не е контролирано от нито една от групите, представляващи конкретните заинтересовани страни; 
· Повишаване на капацитета на местно ниво в процеса на подбор и оценка на проектни предложения по СВОМР;
· Ефективност и законосъобразност на финансовото и административното управление на МИГ;
· Оперативност и гъвкавост в рамките на взаимодействие между органите на МИГ;
· Резултатите от подбора се документират.

Правилата, касаещи всички решения относно подбор и оценка на проектни предложения целят да осигурят обективност, безпристрастност и публичност на базата на ясна последователност от стъпки, наличие на ясни правила и изисквания за обосноваване при взимане на решения, прилагане на критерии, документиране и публично предоставяне на информация. 

Приложимост и процедура за приемане на правилата в ПРОПП
           ПРОПП са валидни за всички мерки на СВОМР на МИГ, с изключение на проекти по Мярка 7 „Дейности за сътрудничество и тяхната подготовка“, които се разглеждат по реда на ПМС № 23 от 13.02.2023 г. и Мярка 8 „Управление, мониторинг и оценка на стратегията и нейното популяризиране“.
ПРОПП са разработени съвместно от членовете на изпълнителния екип на МИГ. 
При изработването на ПРОПП са взети предвид изискванията на УО на СПРЗСР и ДФЗ и нормативната база на подхода ВОМР.
            Процедурата предвижда документите, определящи условията за кандидатстване да се съгласуват за съответствие с приложимите правила за държавните помощи с министъра на финансите по реда на чл. 26, ал. 3 на ЗУСЕФСУ или с министъра на земеделието и храните, съобразно правомощията му по Закона за държавните помощи.
ПРОПП са публични и са качени на сайта на МИГ Сливница - Брезник.  

Дейност I
[bookmark: _Hlk224809949]Подготовка и ред на приемане на Процедура за ред и оценка на проектни предложения
1. Местната инициативна група разработва недискриминационна и прозрачна процедура за подбор на проекти към стратегията за ВОМР.
2. ПРОПП се изготвя съвместно от изпълнителния екип /ИЕ/ за управление на проекта. Подписва се от Изпълнителния директор на МИГ и се внася за обсъждане и одобрение от УС на МИГ.
3. УС на МИГ с Решение приема Процедурата за ред и оценка на проектни предложения в двумесечен срок от сключване на споразумението за изпълнение на стратегия за ВОМР и може да променя ПРОПП при промяна на нормативната база или при друга необходимост само преди обявяване на прием на проектни предложения към стратегия за ВОМР.

Дейност II
[bookmark: _Hlk224905524]Индикативен график на приемите на проектни предложения по съответните мерки от стратегията за ВОМР
[bookmark: _Hlk224810641]5. Местната инициативна група изготвя Индикативен график на приемите на проектни предложения /ИГППП/ по съответните мерки от стратегията за ВОМР. 
[bookmark: _Hlk224810466]6. Индикативният график на приемите на проектни предложения се изготвя от ИЕ, съобразно последователността на определените приеми в СВОМР на МИГ. 
7. Не по-късно от 30 ноември на предходната година УС на МИГ с решение одобрява и публикува на интернет страницата на МИГ Индикативен график на приемите на проектни предложения по съответните мерки от стратегията за ВОМР за следващата календарна година по образец съгласно Приложението към настоящите минимални изисквания.
8. Председателят на УС на МИГ утвърждава Индикативния график на приемите на проектни предложения.
9. ИГППП при необходимост може да се актуализира през годината по начина по който е приета.

Дейност III
[bookmark: _Hlk224905553]Подготовка на Обява и Насоки за кандидатстване по СВОМР на МИГ Сливница – Брезник

10. Въз основа на одобрената стратегия за ВОМР и включените в нея мерки и ИГППП, МИГ разработва Обява и Насоки за кандидатстване, които включват условия за кандидатстване, критериите и методиката за оценка на проектните предложения, и условия за изпълнение на одобрените проекти. Условията за кандидатстване с проектни предложения се разработват по образец, утвърден със Заповед № P-64/30.03.2023г. на заместник министър-председателя по управление на европейските средства. Колективният управителен орган на МИГ одобрява обява за прием на проектни предложения към стратегия за ВОМР и насоки и образци на документи за кандидатстване. 
11. Насоките за кандидатстване се публикуват за обществено обсъждане на страницата на МИГ в ИСУН за срок не по-малко от една седмица. 
12. Всеки прием се състои от отделни процедури – всяка мярка е отделна процедура, съгласно изискванията на ПМС 494 за кандидатстване в ИСУН. 
13. Срока на всеки прием се определя с решение на УС, като отделните процедури могат да стартират по различно време и с различна продължителност на приема, но в рамките на срока определен в приема с решението на УС. 
 
Дейност IV
Обява за прием на проектни предложения
             14. Управителният съвет на МИГ взема решение за обявяване на прием на проектни предложения при съобразяване с ИГППП и одобрява обява за прием на проектни предложения.
 15. Обявата за прием съдържа най-малко:
   15.1. наименование на мярката от стратегията за ВОМР;
   15.2. допустими кандидати;
   15.3. допустимите дейности;
   15.4. период за прием и място за подаване на проектни предложения;
   15.5. бюджет на приема;
   15.6. минимален и максимален размер на общите допустими разходи за един проект;     
   15.7. интензитет на финансовата помощ;
   15.8. критерии за подбор на проектни предложения и тяхната тежест;
   15.9. лице/а за контакт и място за достъп до подробна информация;
   15.10. начинът за подаване на проектни предложения – електронно чрез ИСУН.
16. При обявяване на прием на проектни предложения максималният разполагаем бюджет на съответната обява не може да надвишава разликата между бюджета по мярката и стойността на финансовата помощ по одобрените от ДФЗ проектни предложения и тази по одобрените от МИГ проектни предложения, за които към момента на обявяване на приема няма решение за предоставяне на финансова помощ от ДФЗ.


Дейност V
Подготовка и утвърждаване на насоки и образци на документи за кандидатстване
           17. Условията за кандидатстване се изпращат чрез ИСУН до УО на СПРЗСР в срок не по-малък от 20 работни дни преди датата за обявяване на прием за съгласуване съответствието с приложимите правила за държавните помощи за мерките, които са в правомощията на министъра на земеделието и храните по Закона за държавните помощи. За мерките, които подлежат на съгласуване от министъра на финансите, Условията за кандидатстване се изпрашат  в МФ съгласно чл. 37, ал. 2 от ПМС № 494.
          18. След получаване на одобрението, МИГ прикачва съответния документ в раздел „Вътрешни документи“ на процедурата в ИСУН.
          19. Окончателният вариант на Насоките за кандидатстване и приложенията към тях (след отразяване на коментарите) се утвърждават от Председателя на УС на МИГ със заповед. 
          20. Обявата се публикува на интернет страницата на МИГ, интернет страницата на общините, влизащи в състава на МИГ, най-малко в един местен вестник или друга местна медия, интернет издание, електронна и/или социална медия, както и на общодостъпно място, не по-късно от 3 работни дни след активирането й в ИСУН.
         21. В срок до 3 работни дни от активирането на процедурата МИГ изпраща обявата по електронна поща на УО на СПРЗСР за публикуването й на Единния информационен портал.
         22. След активиране на процедурата за прием промяна в обявата и в процедурата се допуска по реда на одобрението й:
             22.1. при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в СПРЗСР, които налагат привеждане на документите в съответствие с тях;
             22.2. за увеличаване на финансовия ресурс по процедурата;
             22.3. за удължаване на срока за подаване на проектни предложения.

Дейност VI
Прием на проектни предложения
        23. Периодът за прием на проектни предложения не може да бъде по-кратък от 30 дни.
            24. Проектно предложение от кандидат към стратегия за ВОМР се подава в срока, определен в процедурата за прием на проектни предложения в ИСУН, съгласно условията и реда на Наредбата за определяне на условията, реда и механизма за функциониране на информационната система за управление и наблюдение на средствата от Европейските фондове при споделено управление (ИСУН) и за провеждане на производства пред управляващите органи посредством ИСУН (Загл. изм. – ДВ, бр. 46 от 2024 г.),  приета с ПМС № 243 от 2016 г. (Обн., ДВ, бр. 76 от 30.09.2016 г.).
            25. Към проектното предложение се прилагат:
                25.1. определените от МИГ документи съгласно приложение № 8;
                25.2. декларация за липса на основания за отстраняване съгласно приложение № 9;
                25.3. формуляр за мониторинг съгласно приложение № 10.
           26. Документите се представят във формат „pdf“/„xlsx“, сканирани от оригинал или от нотариално заверено копие. 
           27. Проектното предложение и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ в писмена форма, съгласно приложимата нормативна уредба. Оттеглянето не се допуска по случаите на чл. 7, параграф 1, б. „в“ от Регламент (ЕС) 2022/1173.
           28. При оттегляне на проектното предложение кандидатът може да подаде ново проектно предложение, ако периодът на прием не е изтекъл. В случай, че кандидатът е подал повече от веднъж едно и също проектно предложение в рамките на един прием по процедура за подбор, на оценка подлежи единствено последното подадено по време проектно предложение.
            29. (1) Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.
    (2) Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.
    (3) За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН.

Дейност VII
Подбор и одобрение на проектни предложения

30. Подбор и одобрение на проектни предложения по всяка мярка от стратегия за ВОМР се извършва от комисия за подбор на проектни предложения /КППП/, назначена от МИГ, с изключение на проектни предложения, подадени от кандидат - МИГ. Комисията извършва оценка на всички постъпили проекти в срок до 30 работни дни от изтичане на крайния срок на приема.
31. Подбор и одобрение на проектни предложения по всяка мярка от стратегия за ВОМР се извършва в ИСУН.
             32. Проектното предложение и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ в писмена форма.
             33. При оттегляне на проектното предложение кандидатът може да подаде ново проектно предложение, ако периодът на прием не е изтекъл. В случай, че кандидатът е подал повече от веднъж едно и също проектно предложение в рамките на един прием по процедура за подбор, на оценка подлежи единствено последното подадено по време проектно предложение.

Дейност VIII
Избор на външни експерти - оценители
34. Във връзка с административната и техническа оценка на проектните предложения подадени към МИГ, МИГ извършва подбор за избор на външни експерти – оценители. Външните експерти-оценители – членове на комисията, се избират след провеждане на конкурс по Закона за обществените поръчки или от списъка по чл. 15 от Постановление № 23 на Министерския съвет от 2023г. и трябва да притежават необходимата квалификация и опит съобразно вида на оценяваните проекти. Външен експерт-оценител – член на КППП не може да участва в оценка на проектни предложения, ако е участвал в оценка на стратегията за ВОМР.
35. Правилата и критериите за подбор на външните експерти – оценители се изготвят от ИЕ и се определят със Заповед на председателя на УС.
36. Одобрените кандидати се включват в списък с външни експерти-оценители, които могат да участват в административната и техническа оценка на проектни предложения подадени към МИГ за всички приеми през целия период на изпълнение на СВОМР.


Дейност IX
Комисия за подбор на проектни предложения.
           37. До два дни след крайния срок за подаването на проектните предложения УС на МИГ приема решение съобразно постъпилите проектни предложения за съответствие на квалификацията и професионалната компетентност на председателя, секретаря, членовете на комисията, както и на помощник – оценителите със съответните задачи във връзка с оценителния процес.
           38. До три дни след крайния срок за подаването на проектните предложения Председателя на УС на МИГ назначава със заповед Комисията за подбор на проектни предложения /КППП/. В заповедта се определят и правата на достъп до ИСУН за всеки член на комисията. 
           39. До един ден след издаването на заповедта, заповедта се изпраща до Централното координационно звено на Министерския съвет заедно със заявки за създаване на профили в ИСУН на членовете на оценителната комисия.
          40. Оценителната сесия се създава в ИСУН от член на Комисията за подбор на проектни предложения със съответните права.
          41. Комисията за подбор на проектни предложения е съставена от председател без право на глас, секретар без право на глас, нечетен брой членове с право на глас - трима и резервни членове – трима, съответстващи на броя и типа (външни експерти-оценители или оценители от състава на колективния върховен орган) на редовните членове.
            42. В работата на КППП могат да участват и наблюдатели по предложение на УО на СПРЗСР след отправена писмена покана от МИГ и помощник-оценители, които не са членове на комисията.
            43. Членовете на КППП могат да бъдат служители на МИГ, членове на колективния върховен орган на МИГ и външни експерти-оценители. МИГ следва да гарантира, че делът на нито една от групите, представляващи конкретните заинтересовани страни, не контролира решенията за подбора. 
           44. Председателят и секретарят на комисията не могат да бъдат външни експерти.
           45. Не по-малко от 1/3 от членовете с право на глас на комисията са членове на колективния върховен орган на МИГ.
           46. Членовете на колективния върховен орган на МИГ нямат право да упълномощават други лица за участие в КППП, включително когато са юридически лица, освен когато лицето представлява по пълномощие юридическо лице – член на колективния върховен орган на МИГ.
            47. Помощник-оценителите са служители на МИГ, членове на КВО или външни експерти-оценители, които подпомагат дейността по оценка и чиято дейност се ограничава до етапите на оценка, определени в заповедта за назначаване на КППП.
            48. МИГ изпраща покана за участие на  наблюдатели до УО, като УО може да определи наблюдатели без право на глас във всяка оценителна сесия. Наблюдателите следят за законосъобразното и правилното провеждане на процедурата за подбор на проекти. Те имат право да преглеждат работата на комисията за оценка на проектни предложения, като не могат да влияят по какъвто и да е начин при оценяването на проектните предложения. При констатиране на нарушения на процедурата наблюдателят е длъжен писмено да информира ръководителя на УО на СПРЗСР и председателя на колективния управителен орган на МИГ. След приключването на оценителния процес наблюдателят изготвя доклад за своята дейност до ръководителя на УО на СПРЗСР и до председателя на колективния управителен орган на МИГ. За наблюдател не може да бъде определено лице, което е в положение на конфликт на интереси с някой от кандидатите или партньорите в процедурата за предоставяне на финансова помощ или с друг член на комисията по смисъла на чл. 61, параграф 3 от Регламент (ЕС, Евратом) 2024/2509. Липсата на горните обстоятелства се удостоверява с декларация по образец, утвърден от ръководителя на УО на СПРЗСР. При констатиране на това обстоятелство, наблюдателят е длъжен незабавно да уведоми ръководителя на УО на СПРЗСР, който може да посочи друго лице за наблюдател. 
            49. Председателят, секретарят и членовете на комисията, както и помощник-оценителите (когато е приложимо) трябва да притежават необходимата професионална компетентност за изпълнение на задачите, възложени им със заповедта за назначаване на комисията. За изискванията, на които следва да отговарят лицата, които участват в оценката, се прилагат ЗУСЕФСУ и чл.17 от Постановление № 23 на Министерски съвет от 2023г.       

Дейност X
Проверка за административно съответствие и допустимост. Техническа и финансова оценка
          50. Подборът на проектни предложения се извършва чрез:
               50.1 оценяване на всяко проектно предложение, подадено в срок, което включва:
                     а) оценка на административното съответствие и допустимостта;
                     б) техническа и финансова оценка;
              50.2 класиране на проектните приложения, чиято оценка е по-голяма или равна на минимално допустимата. 
              50.3 определяне на проектни предложения, за които се предоставя финансова помощ.
         51. Постъпилите проектни предложения се проверяват за административно съответствие и допустимост от двама членове на КППП.
         52. Оценката за административно съответствие и допустимост (ОАСД) включва най-малко:
               52.1. проверка за липса на двойно финансиране;
               52.2. проверка за наличие на изкуствено създадени условия;
               52.3. проверка за минимални помощи, когато е приложим режим de minimis;
               52.4. проверка за спазване на правилата за държавни помощи;
               52.5. проверка за основателност на предложените за финансиране разходи;
               52.6. проверка за наличие на недопустими разходи съгласно от настоящите Условия за кандидатстване;
               52.7. проверка за устойчивост и финансова жизнеспособност на проектните предложения, включващи икономически дейности;
               52.8. проверка за генериране на приходи за проекти, включващи непроизводствени дейности;
[bookmark: _Hlk224904219][bookmark: _Hlk224904143]               52.9. посещение на място за проектни предложения, включващи разходи за строително-монтажни работи и за създаване на трайни насаждения (когато е приложимо). Посещението на място се извършва от двама помощник оценители определени в заповедта за назначаване на КППП. За всяко посещение на място се изготвя протокол и се правят снимки от посещението. Протокола се подписва от двамата помощник оценители и представляващия кандидата и се прикачва в оценителната сесия в ИСУН. Резултатите се взимат под внимание при определяне на размера на допустимите разходи. 
         53. Когато при проверка се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване качеството на проектното предложение.
          54. Въз основа на извършената проверка за административното съответствие и допустимост КППП изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на съответната МИГ и в ИСУН, а за недопускането се съобщава на всеки от кандидатите, включени в него, по реда на чл. 22, ал. 3 от ЗУСЕФСУ.
          55. Кандидат, чието проектно предложение е включено в списъка по т.33, може писмено да възрази пред ДФЗ в едноседмичен срок от съобщаването, 
          56. Техническа и финансова оценка на проектните предложения се извършва по критерии и методика, определени в Насоките за кандидатстване, В тях се посочва минимално допустимата оценка за качество на проектните предложения,  както и условията за финансиране на проектните предложения, получили равен брой точки. 
          57. Техническа и финансова оценка се извършва на всяко проектно предложение, преминало с положителен резултат етапа на административно съответствие и допустимост, от двама членове на комисията, като те могат да бъдат подпомагани и от помощник - оценители.
           58. Окончателната оценка е средноаритметично от оценките на двамата оценители, като при разлика между двете оценки от повече от 20 точки председателят на комисията възлага оценяването на трето лице – член на КППП с право на глас. Окончателната оценка е средноаритметично от оценките на третия оценител и по-близката до неговата от първите две оценки.
            59. Когато при оценката на проектно предложение от двама оценители, едната оценка е под минималния праг за преминаване, а другата оценка – по-голяма или равна на него, председателят на КППП възлага оценяването на трето лице – член на комисията  с право на глас. Окончателната оценка е средноаритметично от оценката на третото лице и по-близката на неговата по отношение на минималния праг от първите две оценки.
            60. При оценката на проектните предложения КППП може да изисква допълнителна пояснителна информация от кандидата като срокът за представянето й не може да бъде по-кратък от една седмица. Тази възможност не може да води до подобряване на качеството на проектното предложение и до нарушаване на принципите по чл. 29, ал.1, т.1 и 2 от ЗУСЕФСУ.           

Дейност XI
Оценителен доклад
            61. Работата на комисията за подбор на проектни предложения приключва с изготвянето на оценителен доклад до изпълнителния директор на ДФЗ, който се одобрява от Управителния съвет на МИГ в срок до 10 работни дни от приключване на работата на комисията.
            62. Оценителният доклад се генерира в оценителната сесия в ИСУН като кандидатите се уведомяват чрез системата за резултатите от оценката. 
            63. Оценителният доклад се подписва от председателя, секретаря и от всички членове на комисията и съдържа:
                     ✓ списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всеки от тях; 
                    ✓списък с резервните проектни предложения, подредени по реда на тяхното класиране, които успешно са преминали оценяването, но за които не достига финансиране; 
                    ✓списък на предложените за отхвърляне проектни предложения и основанието за отхвърлянето им;
                    ✓списък на оттеглените предложения. 
            64. МИГ прикачва в оценителната сесия в ИСУН всички документи, свързани с процеса по оценката в т.ч. и оценителният доклад, и уведомява ДФЗ чрез ИСУН за приключване на работата на КППП в срок до 5 работни дни от одобряването на оценителния доклад от Управителния съвет на МИГ.
                65. В ИСУН се прикачват:
                     65.1 копие от заповедта за назначаване на комисията и заповедите за изменението й, ако има такива; 
                     65.2 декларации за липса на конфликт на интереси и поверителност, подписани от председателя, секретаря, всички членове с право на глас, участвали в оценката, помощник-оценителите и наблюдателите (когато е приложимо); 
                     65.3 разясненията, които са предоставяни на кандидатите преди приема на проектни предложения;
                     65.4 кореспонденцията, водена с кандидатите по време на оценителния процес;
                     65.5 кореспонденцията с компетентните органи/институции (когато е приложимо);
                     65.6 протоколи от отделните етапи на оценката, подписани от участвалите в съответния етап на оценка лица;
                     65.7 други документи (когато е приложимо);
               66. МИГ уведомява кандидатите за резултатите от оценката в срок до 5 работни дни от одобрението на оценителния доклад от УС на МИГ.
 
         За неуредените с минималния ред за оценка обстоятелства се прилагат съответно Постановление № 494 и Постановление № 23.        


Приложение: 
Индикативен график за прием на проектни предложения към стратегията за Водено от общностите местно развитие (ВОМР) на Сдружение „Местна инициативна група Сливница - Брезник“

